**Číslo obchodnej verejnej súťaže ID 4606**

**Vyhlasovateľ súťaže**:

Stredoslovenská energetika – Distribúcia, a.s.

so sídlom: Pri Rajčianke 2927/8

010 47 Žilina

IČO: 36442151

IČ DPH: SK 2022187453

Bankové spojenie: VÚB, a.s. Žilina

Číslo účtu: 2143550551/0200

IBAN: SK44 0200 0000 0021 4355 0551

SWIFT: SUBASKBX

spoločnosť zaregistrovaná v obchodnom registri na Okresnom súde Žilina, oddiel: Sa, vložka číslo: 10514/L

web stránka: [www.sse-d.sk](http://www.sse-d.sk)

**Kontaktná osoba:**

**Ing. Martina Kocurová, nákupca**

sekcia Nákup a skladové hospodárstvo

tel. č.: + 421 41 519 3131

mobil: +421 908 997 407

e-mail**:** [martina.kocurova@sse-d.sk](mailto:martina.kocurova@sse-d.sk)

vyhlasuje v súlade s ust. § 281 a násl. zákona č. 513/1991 Zb. Obchodný zákonník v znení neskorších predpisov a ust. § 29 ods. 3, 5 a 6 zákona č. 250/2012 Z.z. o regulácii v sieťových odvetviach obchodnú verejnú súťaž (ďalej len „súťaž“) na uzatvorenie zmluvy o najvhodnejší návrh na:

**VN samostatne izolované vodiče pre vonkajšie vedenia**

**Bližší popis zákazky:**

**VN samostatne izolované vodiče pre vonkajšie vedenia – prierezy 50 mm2, 70 mm2 a 120 mm2**

Predpokladaná doba trvania zmluvy: 1 rok

**Podmienky súťaže:**

**Lehota na prihlásenie sa do súťaže**: písomne e-mailom kontaktnej osobe vyhlasovateľa, do termínu **19. 04. 2017 do 12.00 hod.** Žiadosť o prihlásenie, spoločne s ostatnými požadovanými dokumentmi je potrebné doručiť elektronicky, rozhodujúci je termín doručenia žiadosti. Do predmetu e-mailu je potrebné uviesť: *„Prihláška do OVS ID 4606“*. Žiadosti doručené po tomto termíne vyhlasovateľ nebude akceptovať. Žiadosť musí byť podpísaná osobou oprávnenou konať v mene navrhovateľa.

Podmienky súťaže sú stanovené v tomto oznámení, obchodných podmienkach a  súťažných podkladoch. Súťažné podklady budú odoslané navrhovateľovi elektronicky, po ukončení termínu na prihlásenie sa do súťaže a splnení obchodných podmienok podľa bodu 3.5 a splnení podmienok uvedených v tomto oznámení (pozri nižšie definované Požadované dokumenty).

**Požadované dokumenty:**

1. Prihláška s uvedením identifikačných, kontaktných údajov navrhovateľa.

Prihláška musí byť podpísaná štatutárnym orgánom navrhovateľa alebo členom štatutárneho orgánu navrhovateľa alebo osobou oprávnenou konať v mene navrhovateľa v záväzkových vzťahoch vo veci vyhlásenej súťaže. Vyhlasovateľ je oprávnený požadovať od navrhovateľa preukázanie splnomocnenia alebo oprávnenia na konanie.

1. Čestné prehlásenie podľa bodu 3.6 [Obchodných podmienok obchodnej verejnej súťaže](https://www.sse-d.sk/buxus/docs/dokumenty/obchodne_verejne_sutaze/SSE_D_Obchodne_podmienky_OVS_od_1.6.2016.pdf) podpísané štatutárnym orgánom alebo členom štatutárneho orgánu navrhovateľa alebo osobou oprávnenou konať v mene navrhovateľa v záväzkových vzťahoch vo veci vyhlásenej súťaže. Vyhlasovateľ je oprávnený požadovať od navrhovateľa preukázanie splnomocnenia alebo oprávnenia na konanie.
2. Čestné prehlásenie, že navrhovateľ sa zaväzuje v prípade odstúpenia od predloženého návrhu v lehote viazanosti návrhov  uhradiť vyhlasovateľovi vyčíslenú sankciu vo výške 5 % z  cenového návrhu.
3. Obchodné podmienky Obchodnej verejnej súťaže podpísané štatutárnym orgánom alebo členom štatutárneho orgánu navrhovateľa alebo osobou oprávnenou konať v mene navrhovateľa.

Súťažné podklady budú zaslané navrhovateľom, ktorí splnili podmienky prihlasovacieho kola a predložili všetky požadované dokumenty.

**Ďalšie podmienky obchodnej verejnej súťaže:**

V ďalšom kole výberového konania budeme požadovať doručenie dokumentov v zmysle v zmysle Technického štandardu. Technický štandard je prílohou tohto vyhlásenia.

**Lehota, spôsob a miesto podávania návrhu:** v zmysle súťažných podkladov.

**Lehota na oznámenie vybraného návrhu:**

Do 30-tich kalendárnych dní odo dňa vyhodnotenia súťaže. Súťaž bude vyhodnotená bez účasti navrhovateľov.

**Lehota viazanosti návrhov:**

Začína plynúť uplynutím lehoty na predkladanie návrhov a končí uzavretím písomnej zmluvy s úspešným navrhovateľom alebo doručením oznámenia o odmietnutí návrhu navrhovateľa alebo doručením oznámenia o zrušení súťaže navrhovateľom alebo v zmysle súťažných podkladov.

**Práva vyhradené vyhlasovateľom súťaže:** sú uvedené v obchodných podmienkach.

Príloha č.1 – Technický štandard

